|  |
| --- |
| Nem csak látványnak szép, biztonsági kérdés is a villamos vezetékek közelében lévő  magasra növő növényzet, fák, ágak eltávolítása, alakítása, metszése |

|  |
| --- |
|  |
| |  |  | | --- | --- | |  | Kertszépítés, kertépítés, gereblyézés, ültetés, komposztálás– megannyi aktuális kerti munka, arra azonban kevesen gondolnak, hogy megmetsszék azoknak a fáknak az ágait, szükség szerint kivágják azokat a fákat, amelyek az ingatlanukat érintő villamos vezetékek közelében vannak. A túl magasra nőtt, a vezetéket veszélyes távolságban megközelítő fák, ágak nemcsak üzemzavart, áramkimaradást okozhatnak, amely a lakókörnyezetnek kellemetlenséget jelent, hanem élet- és balesetveszélyt is jelentenek.  Az élet- és balesetveszéllyel, vagyonbiztonsággal, valamint a villamos energia elosztás biztonságával kapcsolatos szabályok betartása fontos, hiszen akár emberéletek is múlhatnak azon, ha a vezeték közelében nem megfelelően gondozott fák vannak. Egy kislány például azért szenvedett égési sérüléseket, mert felmászott egy eperfára, s annak ága – meghajolva a gyerek súlya alatt – a vezetékkel érintkezett.  A villamosmű biztonsági övezetére vonatkozó miniszteri rendeletben\* foglaltak szerint a **biztonsági övezetben** az alábbi **korlátozásokat** kell betartani:  A villamosmű biztonsági övezetében **fa vagy más növény akkor telepíthető, hagyható meg, ha véglegesen kifejlett állapotában fa vagy növényzet esetében**   * **35 kV felett 200 kV** névleges feszültségszintig**3 méternél,** * **1 kV felett 35 kV** névleges feszültségszintig **2 méternél,** * **1 kV-nál nem nagyobb** névleges feszültségszintnél **1 méternél** **jobban annak legkedvezőtlenebb helyzetében sem közelíti meg az áramvezetőt.**   **Távolságok értelmezése**  A táblázatban megadott minimális távolságok megítéléséhez a szél által okozott áramvezető és a növényzet mozgásából adódó távolságokat kell figyelembe venni.  Vezeték és növényzet megengedett minimális távolságai  Érdemes erre már a kert tervezésekor, a fák, bokrok, cserjék ültetésekor odafigyelni.  Nemcsak az élet- és balesetveszély megszüntetése miatt van szükség azon fák metszésére, eltávolítására, amelyek a fenti távolságokat elérik, megközelítik, hanem azért is, mert a vezetéket megközelítő, elérő, ahhoz súrlódó ágak is üzemzavart okozhatnak. Ugyanilyen veszélyt jelentenek a biztonsági övezeten kívül levő olyan fák, amelyek magasságuknál, terjedelmüknél fogva szeles, viharos időben rádőlhetnek a vezetékre és elszakíthatják azt.  Sokan nem is gondolják, hogy az annyi bosszúságot okozó – akár csak néhány perces – áramkimaradásoknak talán éppen a tulajdonukban álló és a vezetéket megközelítő, elérő fa az okozója. A klímaváltozás miatt fellépő egyre gyakoribb viharok, szélsőséges időjárási tényezők és körülmények a faágakat letörve, fák kidőlését okozva akár többórás üzemzavart, élet- és balesetveszélyt is előidézhetnek.  A biztonsági övezet környezetében lévő fák, bokrok ágait az ingatlan tulajdonosa (kezelője) rendszeresen eltávolíthatja, ha azok a szabadvezeték biztonsági övezet határát elérik. A munkálatok elvégzésének idejére természetesen feszültség mentesíteni kell az adott vezetékszakaszt, ezért a munkavégzés tervezett időpontja előtt legalább 30 nappal – lehetőleg írásban - be kell jelenteni a lakhely, ingatlan szerinti áramhálózati társaság területileg illetékes üzemének a tervezett munkát.  Elérhetőségek: Győri üzem: 06 96/ 512 802 Székesfehérvári üzem: 06 22/ 525 402 Szombathelyi üzem: 06 94/ 514 202 Tatabányai üzem: 06 34/ 513 802 Veszprémi üzem: 06 88/ 591 202 Debreceni üzem: 06 52/ 512 201 Nyíregyházi üzem: 06 42/ 523 131 Szolnoki üzem: 06 56/ 506 131 Pécsi üzem: 06 72/500-084 Szekszárdi üzem: 06 74/505-700 Kaposvári üzem: 06 82/502-934 Nagykanizsai üzem: 06 93/503-500  Az áramhálózati társaság térítésmentesen végzi el a feszültségmentesítést. Érdemes még időben gondolkodni a növényeken történő beavatkozások elvégzésén, mert ha nem az ingatlantulajdonos, hanem az áramhálózati társaság kezdi meg a munkálatokat, abban az esetben nem a tulajdonosi esztétikai elképzelései vagy kertépítészeti szempontok érvényesülhetnek. Az áramhálózati társaság vagy vállalkozó kizárólag a jogszabályok által meghatározott műszaki előírások alapján, valamint az élet- és balesetveszély elhárítása és a vagyonvédelmi elvek szerint végzi a biztonsági övezet tisztántartási munkálatait.  A gallyazás során levágott ágak, gallyak a terület tulajdonosát illetik meg. A lenyesett növényi hulladékot - amennyiben az ingatlan tulajdonosa nem mond le róla – akkor Társaságunknak rendezetten kell otthagynia (a biztonsági övezet határán kívül). Az ily módon elhelyezett, lenyesett növényi hulladék a közterületi utak, járdák forgalmát nem veszélyeztetheti, ill. nem rakható le olyan helyre, ahol elhelyezése kárt okozhat. Ha a helyszínen veszélymentes lerakásra nincs lehetőség, a hulladékot el kell szállítani és arra alkalmas helyen kell tárolni és erről az ingatlantulajdonost értesíteni kell.  A levágott növényi hulladékot – amennyiben az ingatlan tulajdonosa (kezelője) írásban lemond a felhasználásáról – Társaságunk vagy vállalkozója a helyszínről folyamatosan a tulajdonossal egyeztetett módon elszállítja. - belterületen el kell szállítani a munkaterületről és arra alkalmas helyen kell tárolni - külterületen el kell szállítani a munkaterületről, vagy a helyszínen aprítani kell és elteríteni Társaságunk rendszeresen újsághirdetésben vagy egyéni módon felhívásban kéri a tulajdonosokat, hogy a fenti beavatkozásokat végezzék el. Kérjük, hogy a felhívásban foglaltak szerint az ingatlantulajdonosok szíveskedjenek együttműködni az áramhálózati társaságokkal annak érdekében, hogy a megfelelően gondozott fák, növények ne okozzanak áramszüneteket és feszültségproblémákat.  Társaságunk rendszeresen újsághirdetésben vagy egyéni módon felhívásban kéri a tulajdonosokat, hogy a fenti beavatkozásokat végezzék el. Kérjük, hogy a felhívásban foglaltak szerint az ingatlantulajdonosok szíveskedjenek együttműködni az áramhálózati társaságokkal annak érdekében, hogy a megfelelően gondozott fák, növények ne okozzanak áramszüneteket és feszültségproblémákat.  A tapasztalatok alapján az együttműködés területén még sokat lehet javítani, hiszen gyakran csak a lakossági tiltakozásról hallani egy-egy kényszerű fakivágás kapcsán, az ezzel elhárított élet- és balesetveszélyről és a többi lakossági fogyasztó esetleges gallyazás elmaradása miatti zavartatásról nem.  A gallyazás során segítő közreműködésükre számítunk.  \*A biztonsági övezettel kapcsolatos főbb rendelkezéseket a villamos energiáról szóló törvény 2007. évi LXXXVI. törvény 124.§, (2) bek., a 133.§, 137.§, valamint a villamosművek, a termelői, magán- és közvetlen vezetékek biztonsági övezetéről szóló 2/2013. (I:22.) NGM rendelet tartalmazza, amelyet a [www.eon.hu Szabályok, törvények oldalon](http://www.eon.hu/Szabalyzatok_torvenyek_lakossag) talál. | |

﻿